
Република Србија                                                                                   
ОПШТИНА ЦРНА ТРАВА
ИЗБОРНА КОМИСИЈА
Број: 10/2023
Датум: 10.11.2023. године
ЦРНА ТРАВА

З  А  П  И  С  Н  И  К
СА 19. СЕДНИЦЕ ИЗБОРНЕ КОМИСИЈЕ  
ОПШТИНЕ ЦРНА ТРАВА
ОДРЖАНЕ 10.11.2023. ГОДИНЕ

Седница је почела у 10:00 часова у сали Дома културе у Црној Трави.
Седницу је отворио председник Изборне комисије општине Црна Трава, Бојан Цекић који је констатовао да су на седници Изборне комисије присутни: Предраг Цветковић, члан Изборне комисије, Ана Војиновић, заменик члана Изборне комисије, Зоран Николић, члан Изборне комисије Душица Петровић, члан Изборне комисије, Светлана Костадиновић, члан Изборне комисије, Александар Николић, секретар Изборне комисије и Иван Синадиновић, заменик секретара Изборне комисије.
Седници не присуствује члан Јована Симовић, као ни њена замена Магдалена Илић.
Како је констатовано присуство већине чланова комисије, председавајући је утврдио да постоји кворум за рад и пуноважно одлучивање.

Пре почетка седнице, председавајући је на усвајање ставио записник са претходне (18.) седнице. Записник је једногласно усвојен.

Затим је Председавајући предложио следећи,
                     
Д Н Е В Н И   Р Е Д:

1. Разматрање и доношење одлуке о предлогу за именовање члана и заменика члана Изборне комисије општине Црна Трава у проширеном саставу, на предлог Коалиције Александар Вучић – Србија не сме да стане, подносиоца проглашене изборне листе АЛЕКСАНДАР ВУЧИЋ – Србија не сме да стане
			Известилац: Александар Николић

2. Текућа питања

Предложени дневни ред једногласно је усвојен.

Након тога прешло се на рад по тачкама дневног реда.






1. ТАЧКА
Ову тачку дневног реда образложио је Александар Николић који је навео да подносилац проглашене изборне листе има право да предложи члана и заменика члана органа за спровођење избора у проширеном саставу. 
Дана 3. новембра 2023. године Републичка изборна комисија прогласила је изборну листу АЛЕКСАНДАР ВУЧИЋ – Србија не сме да стане. 
У току јучерашњег дана од стране РИК-а општинској изборној комисије прослеђено је овлашћење Коалиције Александар Вучић – Србија не сме да стане, којим је Владан Николић из Црне Трава од стране ове коалиције овлашћен да у име и за рачун подносиоца проглашене изборне листе предлаже чланове и заменике чланова у проширени састав изборне комисије, предлаже чланове и заменике чланова у проширени састава бирачких одбора и врши измене чланова и заменика чланова бирачких одбора у складу са законом, подноси захтеве за поништај гласања, приговоре и друга правна средства, подноси захтеве за вршење увида у изборни материјал, одређује лица која ће присуствовати примопредаји изборног материјала.  
Дана 9. новембра 2023. године у 14.05, овлашћено лице подносиоца проглашене изборне листе кандидата за народне посланике, поднео је Изборној комисији општине Црна Трава предлог да се за члана Изборне комисије у проширеном саставу именује Лела Стефановић из Црне Траве, а за заменика члана Тамара Перовић из Црне Траве. 
Провером испуњености услова за именовање предложених лица у проширени састав,  Изборна комисија утврдила је да оба предложена лица имају изборно право, нису народни посланици, нити кандидати за народне посланике, те да испуњавају законске услове за именовање.  
С обзиром да су наведена лица именована на предлог подносиоца проглашене изборне листе за избор народних посланика Народне скупштине, то су иста део састава изборне комисије за спровођење избора за народне посланике и део заједничког састава и као таква могу учествовати у раду и доношењу одлука само у погледу оних питања која се тичу избора за народне посланике и питања која су заједничка за изборе за одборнике и изборе за народне посланике, попут одређивања бирачких места, образовања бирачког одбора у сталном саставу исл. 

Председавајући је отворио расправу.
За реч се нико није јавио.
Пошто у расправи нико није учествовао, иста је закључена и прешло се на гласање.
По извршеном гласању по првој тачки дневног реда константовано је да је 6 (шест) чланова гласало ЗА, против није било, уздржаних није било, тако да је Изборна комисија општине Црна Трава једногласно донелa:

· Решење о именовању члана и заменика члана Изборне комисије општине Црна Трава у проширеном саставу

2. ТАЧКА
	Како се у оквиру ове тачке нико није јављао за реч, седница је завршена у 10:30 часова.

Писани материјал је саставни део овог Записника.

ИЗБОРНА КОМИСИЈА
ОПШТИНЕ ЦРНА ТРАВА

                   СЕКРЕТАР                                                      		ПРЕДСЕДНИК
  Александар Николић, дипл.правник                              Бојан Цекић, дипл.правник

